b'\n_START_ARTICLE_\n\xc5\xa0panski lazar\n_START_SECTION_\nOpis\n_START_PARAGRAPH_\nOdrasli \xc5\xa1panski lazarji dose\xc5\xbeejo dol\xc5\xbeino med 80 in 120 mm. So vsejedi in se prehranjujejo s \xc5\xa1irokim izborom zelenih rastlin, z razpadajo\xc4\x8dimi organskimi snovmi, pa tudi z mesom \xc5\xbeivalskih trupel. Kjer se pojavijo v ve\xc4\x8djem \xc5\xa1tevilu postanejo resen \xc5\xa1kodljivec._NEWLINE_Njegov prvoten habitat je Iberski polotok, kasneje pa so ga v osrednjo oziroma zahodno Evropo in Slovenijo zanesli z rastlinami in prstjo. V Sloveniji so pol\xc5\xbea prvi\xc4\x8d opazili v za\xc4\x8detku osemdesetih let 20. stoletja, leta 1998 pa so tega pol\xc5\xbea odkrili tudi v ZDA._NEWLINE_V Sloveniji je edini naravni sovra\xc5\xbenik \xc5\xa1panskega lazarja pol\xc5\xbe \xc4\x8drvasti gola\xc4\x8d, ki se hrani z jaj\xc4\x8deci drugih pol\xc5\xbeev, vendar pa je v Sloveniji raz\xc5\xa1irjen le v Prekmurju.\n_START_SECTION_\nOpis vrste\n_START_PARAGRAPH_\nLeta 1956 so o invazivnem pojavljanju \xc5\xa1panskega lazarja prvi\xc4\x8d poro\xc4\x8dali iz Francije. Takrat pa so ga napa\xc4\x8dno dolo\xc4\x8dili za Arion lusitanicus (Mabille, 1868), Takrat so domnevali, da se raz\xc5\xa1irja predvsem s transportom zelenjave, kar pa se je kasneje izkazalo za napa\xc4\x8dno. Kasneje se je izkazalo tudi, da je Arion lusitanicus ozko raz\xc5\xa1irjena endemi\xc4\x8dna vrsta, ki je raz\xc5\xa1irjena v gorovju Serra da Arr\xc3\xa1bida ju\xc5\xbeno od Lizbone na Portugalskem.  Znanstveniki so naknadno ugotovili, da se vrsti Arion vulgaris in Arion lusitanicus razlikujeta po anatomskih zna\xc4\x8dilnostih, obliki spermatofora in \xc5\xa1tevilu kromosomov.'